|  |  |  |
| --- | --- | --- |
| DELO NA DALJAVO  Šolsko leto 2019/ 2020  Razred: 4. a | | |
| Predmet:  DODATNI IN DOPOLNILNI POUK | Datum:  11. 5. 2020 | Učiteljica:  Zdenka Mežan |
| Tema:  NATEČAJ PAVČKOVE VITICE | | |
| Namen učenja:   * Sodelovanje na literarnem razpisu. | | |
| Pri današnji uri te povabim, da sodeluješ na natečaju, ki ga vsako leto razpiše naša šola. Najbrž si se že kdaj udeležil natečaja **PAVČKOVE VITICE.**  Prilagam ti razpis, ki je objavljen tudi na šolski spletni strani.  Kot boš prebral v razpisu, se letošnja tema pesniškega ustvarjanja navezuje na Pavčkovo pesem **PREPROSTE BESEDE.**  Večkrat preberi pesem. Natančno upoštevaj pogoje razpisa in ustvarjaj kot pesnik. Pesem lahko napišeš na list ali jo natipkaš. Pošlji mi jo 18. maja. Pesem bom pregledala, če bo potrebno jo bova skupaj popravila, dopolnila.  Tvojo pesem (lahko tudi tri) bom **jaz poslala na razpis.**  Zberi pogum, ideje, in ustvarjaj po »Pavčkovo«.  RAZPIS:  Osnovna šola Toneta Pavčka v šolskem letu 2019/2020 sedmič razpisuje natečaj, namenjen mladim osnovnošolskim pesnicam in pesnikom. Natečaj z naslovom ***Pavčkove vitice***je posvečen pesniku Tonetu Pavčku, Mirnopečanu, po katerem nosi ime naša šola.  Namen natečaja je spodbujanje ustvarjalnosti in kreativnosti učencev osnovnih šol jugovzhodne Slovenije ter ohranjanje spomina na pesnika.  K sodelovanju vabimo učence od **1. do 9. razreda**, da se preizkusijo v svojih pesniških sposobnostih.  **OSNOVNI POGOJI ZA SODELOVANJE:**  Natečaj *Pavčkove vitice*bo potekal v treh kategorijah:   * **učenci prvega triletja,** * **učenci drugega triletja,** * **učenci tretjega triletja.**   **Vsak avtor**lahko sodeluje **z največ tremi pesmimi.**  Tema pesniškega ustvarjanja se navezuje na Pavčkovo pesem z naslovom **Preproste besede**:  ***Treba je mnogo preprostih besed* *kakor:* *kruh,* *ljubezen,* *dobrota,* *da ne bi slepi v temí* *na križpotjih zašli* *s pravega pota.*  *Treba je mnogo tišine,* *zunaj in znotraj nas,* *da bi slišali glas,* *tihi, plahi, pojemajoči glas* *golobov,* *mravelj,* *ljudi,* *src in njih bolečine* *sredi krivic in vojská,* *sredi vsega tegá,* *kar ni kruh,* *ljubezen* *in ne dobrota.*  *Tišine. Tišine. Srca samo* *naj merijo čas,* *kažejo pota.***  Prosimo, da mentorji in avtorji upoštevate naslednje:   * **Oblika pesniških del ni predpisana. Pesem naj šteje najmanj osem (8) verzov.** * **Napisana naj bo v slovenskem jeziku.** * Verzi naj bodo napisani v pisavi Times New Roman (velikost 12) in levo poravnani, medtem ko naj med njimi ne bo povečanega razmika (le-ta naj ločuje posamezne kitice). * Ime in priimek avtorja, naslov in vsebino pesmi ter ostale zahtevane podatke vpišite v priloženo * prijavnico. * Pesmi naj bodo slovnično, pravopisno popravljene in smiselne, še neobjavljene v množičnih občilih. Strokovna ocenjevalna komisija si pridržuje pravico do manjših popravkov pesmi, ki bodo objavljene v zborniku.   Kot **pravočasno prispele**bodo upoštevane vse **pesmi**, posredovane na elektronski naslov pavckove.vitice@ostpavcka.si do vključno **20. junija 2020.**  **Prosimo, da pri pošiljanju prispevkov natančno upoštevate navodila. Avtorji naj bodo ločeni po triletjih, vsak avtor s svojo prijavnico.**  V posamezni kategoriji bodo izbrani trije najboljši avtorji.  Pesmi bo izbrala strokovna komisija v naslednji sestavi:   * **Milan Markelj,** * **Klavdija Kotar,** * **Mojca Žefran.**   **OSTALO:**  O izboru najboljših treh pesnikov iz vsake kategorije vas bomo obvestili v mesecu oktobru 2020. | | |